Հիշեցնենք, որ ավելի վաղ Էրդողանն ասել էր, որ Աֆրինում քրդերի դեմ ծավալված ռազմական գործողությունները կավարտվեն մոտ ժամանակներս: Իսկ երկրի ԱԳ նախարար Մևլութ Չավուշօղլուն իր հերթին նշել էր, որ Թուրքիան չի ձգտում գրավել սիրիական հողերը: Նրա խոսքով՝ Անկարան զգուշացնում էր, որ ահաբեկիչներին տրամադրվող զենքն սպառնում է Թուրքիային, և իրենք որոշել են ինքնուրույն վերացնել իրենց ազգային անվտանգությանը սպառնացող վտանգը: